
ПОКАНА
ЗА УЧАСТИЕ В НАУЧНА КОНФЕРЕНЦИЯ 
НА ТЕМА:
НОВИ ПРЕДИЗВИКАТЕЛСТВА ПРЕД МЕЖДУНАРОДНОТО ПУБЛИЧНО ПРАВО И МЕЖДУНАРОДНОТО ЧАСТНО ПРАВО

Конференцията ще се проведе на 18 ноември 2026 г. (сряда)  в Голямата зала на ИДП-БАН на адрес: гр. София, ул. „Сердика“ № 4.
Институтът за държавата и правото при Българската академия на науките (ИДП-БАН) Ви кани да вземете участие в научна конференция, посветена на съвременните трансформации в глобалния правен ред.
Тематични направления:
 Международно публично право: актуални изменения в международния правен ред и нови предизвикателства пред държавите и международните организации; суверенитет и международно сътрудничество; поддържане на международния мир и сигурност; защита на правата на човека; въоръжени конфликти и международноправна отговорност; нови форми на международно институционално взаимодействие и др.
   Международно частно право: правни измерения на динамичните промени в отношенията с международен елемент; трансгранична търговия и прехвърляне на вещни права; договорни и извъндоговорни задължения; семейни и наследствени спорове; интелектуална и индустриална собственост; потребителски договори; определяне на приложимо право и международна компетентност в дигиталното пространство; алтернативно разрешаване на спорове и арбитраж; решения на Съда на Европейския съюз в областта на международното частно право и др.
 Международното право и правото на Европейския съюз: развитие и ключови промени в правния ред на Европейския съюз в условията на съвременните глобални предизвикателства; взаимодействие на правото на Европейския съюз с международното право и националните правни системи; върховенство на правото, защита на основните права; институционално развитие и интеграционни процеси; цифрова трансформация и др.
Работен език:  български.
Предварителна програма:
9:00 – 9:30       Регистрация
9:30 – 10:00     Откриване на конференцията
10:00 – 12:00   Доклади
12:00 – 12:30   Дискусия
12:30 – 13:30   Обедна пауза
13:30 – 15:30   Доклади
15:30 – 16:00   Дискусия
16:00 – 16:10   Закриване на конференцията

Регистрация: 
Попълнената заявка за участие с доклад, съгласно приложения образец, следва да бъде изпратена в срок до 10 ноември 2026 г. на електронен адрес: conference.idp@gmail.com Към заявката следва да се приложат резюме на доклада и ключови думи на български език. За одобрените заявки се изпраща изрично потвърждение. Окончателната програма ще бъде изпратена на всички участници до 15 ноември 2026 г.

Всички допуснати до участие в научната конференция доклади ще получат възможност да бъдат публикувани в списание „Правна мисъл“ при съответствие с изискванията за публикуване в списанието.


С уважение,


Организационният комитет:  
Председател: доц. д-р Ева Касева
Членове: доц. д-р Тони Димов
гл. ас. д-р Георги Бакьов

